امریکانین باشقان یاردیمجیسی مایک پنس عراق میللی مجلیسی‌نین صدری محمد الحلبوسی ایله گؤروشوب.
بو بارده آغ ائوین مطبوات خیدمتیندن وئریلن معلوماتدا بیلدیریلیب. معلوماتدا گؤروشده عراق-ین یئنی‌دن قورما پروسه‌سی‌‌نین موذاکیره اولوندوغو بیلدیریلیب. گؤروشده همچنین امریکا ایله عراق آراسیندا یئنی امکداش‌لیق ایمکان‌لاری موذاکیره اولونوب.
گؤروشده تررورلا موباریزه‌ده امکداشلیغین داوام ائتمه‌سی‌نین اؤنمی‌نین وورغولاندیغی بیلدیریلن آچیقلامادا امریکالی یاتیریم جیلارین عراقا داها چوخ سرمایه قویماسی اوچون آتیلا‌جاق آددیم‌لارین دا موذاکیره اولوندوغو قئید ائدیلیب.
حالبوسی واشینگتن-دا کئچیردیگی گؤروشلر چرچیوسینده امریکانین مودافیه ناظیری وظیفه سینی ایجرا ائدن پاتریک شاناهانلا دا بیر آرایا گلیب.
بو بارده پنتاگونون مطبوعات کاتیبی چارلز سامرز معلومات وئریب.
گؤروشده عراق ایله امریکا آراسیندا تهلوکه‌سیزلیک مسئله سینده امکداش‌لیق موضوع سو موذاکیره اولونوب.
چارلز سامرز پاتریک شاناهانین محمد الحلبوسی‌یه کئچن هفته موصول-دا قاییغین باتماسی نتیجه سینده چوخ سایدا آدامین هلاک اولماسی ایله علاقه دار باش ساغلیغی وئردیگینی دئییب.
عراق میللی مجلیسی‌نین صدری محمد الحلبوسی‌‌‌نین اوفی‌سیندن وئریلن معلوماتا گؤره، گؤروشده ایکی اؤلکه آراسینداکی علاقه‌لر ایله تهلوکه‌سیزلیک، حربی و ایقتیصادیات ساحه‌لرینده امکداشلیغین گوجلندیریلمه‌سی مسئله‌لری موذاکیره اولونوب.
